Ана Ахматова
Дъхът на мъртви вещи тук…

Превод от руски: Иван Николов, 1974

chitanka.info

Дъхът на мъртви вещи тук

по стъпалата се въззема.

И плодове един от друг

пъстреят вън на чернозема.

И дишат парниците пак,

макар че всичко вече стине.

И езерце се плиска в бряг

под бисерно-прозрачна тиня.

Едно момче, като в несвяст,

прошепна ми с усмивка тиха,

че там живее стар карас

и с него — стара карасиха.

1913

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.